Det var en kvinde fra Gandrup, der onsdag eftermiddag mistede herredømmet over sin bil på omfartsvejen ved Gandrup. Det var formodentligt på grund af det glatte føre, at kvinden mistede kontrollen over bilen. Bilen røg af vejen og rullede rundt og lå på taget, da politi og ambulance nåede frem, det oplyser vagtchef ved Nordjyllands Politi, Ted Andersen. Den 58-årige kvinde sad fastklemt i bilen, og var bevidstløs, da hun blev reddet ud. Hun blev efterfølgende kørt til Aalborg Sygehus, hvor lægerne undersøgte kvindens tilstand. Der er intet nyt om denne. OPDATERET 19.00

Referat:
Onsdag eftermiddag blev en kvinde alvorligt kvæstet efter hun kørte galt på Halsvej ved Gandrup.